stanford-oval/wikipedia huggingface dataset:
June Squibb

| June Squibb |
| --- | --- |
 June Squibb vuonna 2014.
Henkilötiedot
Syntynyt: 6. marraskuuta 1929 (ikä 94) Vandalia, Illinois
Kansalaisuus:  Yhdysvallat
Ammatti:  näyttelijä
Näyttelijä
Aktiivisena:  1958–
Merkittävät roolit:  About Schmidt Kaukana taivaasta Nebraska
Aiheesta muualla
IMDb 
June Louise Squibb (s. 6. marraskuuta 1929 Vandalia, Illinois) on yhdysvaltalainen näyttelijä. Hänet tunnetaan muun muassa rooleistaan elokuvissa About Schmidt, Saanko esitellä: Joe Black, Naisen tuoksu, Kaukana taivaasta ja Nebraska, josta hän sai Oscar-ehdokkuuden parhaasta naissivuosasta.
Aiheesta muualla

June Squibb Internet Movie Databasessa. (englanniksi)
June Squibb Biography & Movies  Tribute.ca . Viitattu 29.9.2023. (englanniksi)
June Squibb Biography (1935-)  FilmReference . Viitattu 29.9.2023. (englanniksi)
Hemmo Karja

| Hemmo Karja> Henkilötiedot |
| --- | --- |
Syntynyt: 2. helmikuuta 1993 (ikä 31) Helsinki, Suomi
Ammatti:  näyttelijä
Näyttelijä
Aktiivisena:  2011–
Merkittävät roolit:  Janne Haukkala (Salatut elämät) Mielonen (Tuntematon sotilas)
Aiheesta muualla
IMDb 
Elonet
Hemmo Karja (s. 2. helmikuuta 1993 Helsinki[lähde? ]) on suomalainen näyttelijä. Hän on tullut tunnetuksi Janne Haukkalan roolista saippuasarjassa Salatut elämät, jossa hän esiintyi vuosina 2011–2019. Roolihahmo palasi hetkeksi takaisin sarjaan kevätkaudella 2020. Hän on myös mukana joulukuussa 2014 ensi-iltansa saaneessa elokuvassa Nightmare 2 – Painajainen jatkuu. Vuoden 2015 kesällä hän oli mukana Salattujen elämien nettisarjassa  Satula.
Filmografia

| Vuosi | Nimi | Tyyli | Rooli |
| --- | --- | --- | --- |
| 2011–2019, 2020 | Salatut elämät | televisiosarja | Janne Haukkala |
| 2011–2012 | Tuuliranta | nettisarja | Janne Haukkala |
| 2013 | Young Man, Cash Man | nettisarja | Janne Haukkala |
| 2014 | Young Girl, Dream Girl | nettisarja | Janne Haukkala |
| 2014 | Nightmare 2 – Painajainen jatkuu | elokuva | Janne Haukkala |
| 2015 | Satula | nettisarja | Janne Haukkala |
| 2016 | Bikineitä ja timantteja | nettisarja | Janne Haukkala |
| 2016–2017 | Pihlajakadun tuhmat tädit | nettisarja | Janne Haukkala |
| 2017 | Tuntematon sotilas | elokuva | Alikersantti Mielonen |
| 2018 | Soppatykkimiehet | nettisarja | Janne Haukkala |
| 2019 | MC Taalasbiili | nettisarja | Janne Haukkala |
| 2020– | Rantabaari | televisiosarja | Janne Haukkala |
Aiheesta muualla

Hemmo Karja Internet Movie Databasessa. (englanniksi)
Hemmo Karja Elonetissä.
Tabu (televisiosarja)

| Tabu |
| --- | --- |

Tyyli:  draamaviihde
Kestoaika:  50–60 minuuttia
Luoja(t):  Ryhmäteatteri
Kehittäjä(t):  Ryhmäteatteri
Pääosissa:  Kari Heiskanen Aake Kalliala Maija Leino Pirkka-Pekka Petelius Pertti Sveholm Vesa Vierikko
Alkuperämaa:   Suomi
Alkuperäiskieli:  suomi
Verkko:  MTV, MTV3, Subtv
Esitetty:  1. marraskuuta 1986 – 20. toukokuuta 1987
Tuotantokausia:  1
Jaksoja:  8
Tuotanto
Ohjaaja(t):  Arto af Hällström, Raila Leppäkoski, Simo Helander
Käsikirjoittaja(t):  Kari Heiskanen, Arto af Hällström, Raila Leppäkoski, Jukka Mäkinen, Pirkka-Pekka Petelius, Pertti Sveholm, Vesa Vierikko,
Tuotantoyhtiö(t):  MTV Viihdetoimitus
Palkinnot
Voitetut:  Venla 1986 Venla 1987
Aiheesta muualla
IMDb 
Elonet
Tabu on vuosina 1986–1987 helsinkiläisen ammattiteatteri Ryhmäteatterin Mainostelevisiolle valmistama kahdeksanosainen televisiosarja.
Sarjan ensimmäinen osa esitettiin 1. marraskuuta 1986. Viimeisimmän uusinnan esitti Subtv alkuvuodesta 2007. Sarja julkaistiin DVD:nä helmikuussa 2007.
Sarjan teossa olivat mukana Ryhmäteatterin sen aikaiset näyttelijät: Pirkka-Pekka Petelius, Kari Heiskanen, Vesa Vierikko, Pertti Sveholm ja Maija Leino. Näyttelijä Aake Kalliala ei kuulunut Ryhmäteatterin kokoonpanoon, mutta Mainostelevisio halusi hänet sarjan tekoon mukaan ”katsojatäkyksi”. Lisäksi sarjassa esiintyi useita vierailevia näyttelijöitä. Sarjan ohjauksesta vastasivat Ryhmäteatterin ohjaajat Raila Leppäkoski ja Arto af Hällström sekä Mainostelevision oma ohjaaja Simo Helander.
Sarjan suunnittelu

Sarjan käsikirjoituksesta suurimman osan kirjoitti Kari Heiskanen, ja toiseksi eniten Raila Leppäkoski. Käsikirjoitukset olivat tarkkaan laadittuja dialogeja sekä luonnosteltuja väljiä ideoita, joita näyttelijät improvisoivat. Varsinkin Heiskasta innosti sketsinmittainen tapa hahmottaa maailmaa, niinpä hän syötti viihteen sekaan myös vakavia aiheita.
Sarjaa tehtiin jakso kerrallaan. Tekijät eivät halunneet pureutua sen ajan ajankohtaisiin aiheisiin taikka tehdä sketsejä todellisista henkilöistä. Lisäksi tekijät eivät tehneet hahmoista niin sanotusti jatkumotyylisiä, vaan useimmat sarjan hahmoista esiintyivät vain yhdessä jaksossa. Sarjaa myös kuvattiin mahdollisimman paljon ulkona.
Sarjan ensimmäinen osa kuvattiin Suomenlinnassa. Pitkien kohtausten kehitystarinaksi muodostui Pertti Sveholmin esittämän antropologi Atte Poron dokumentaarinen parodia saaren asuttamisesta. Samaisessa jaksossa esiintyi myös Vesa Vierikon esittämä hyväsydäminen entinen narkkari Gugge Sandström, ja hänen vaihtoehtokommuuninsa väki.
Vastaanotto

Sarja ei ollut tuoreeltaan suuren yleisön suosikki alle 700 000:n katsojaluvuillaan. Niinpä ohjelma oli jatkuvasti lakkautusuhan alla, etenkin kun ohjelman tilaaja MTV katsoi sopineensa huomattavasti konservatiivisemman kansankomedian tilauksesta. Lisäkitkaa tuotantoryhmän ja kanavan välillä aiheutui kanavan vaatimuksista poistaa jaksoista muun muassa kirosanoja. Niinpä niiden päälle äänitettiin muun muassa lampaiden määkimistä.
Helsingin Sanomien televisioarvostelija Jukka Kajava ihmetteli ironisesti ”mistäs Pöllölaaksossa nyt tuulee”, kun MTV-Viihde tilaa peräti kahdeksanosaisen sarjan epäsovinnaisella huumorilla kunnostautuneelta Ryhmäteatterilta. Hän piti ensijakson perusteella Tabua terävänä, hauskana ja estottoman ilkeänä.
Sarjan jaksot

| Osa | Nimi | Ensiesitys |
| --- | --- | --- |
| 1. | Esihistoriasta eloonjäämisoppiin | 1.11.1986 |
| 2. | Kaupungin yöstä urbanismin suohon | 29.11.1986 |
| 3. | Yhteisön helmasta yksinäisyyden autiomaahan | 27.12.1986 |
| 4. | Yksisarvisesta kaksimieliseen | 31.1.1987 |
| 5. | Työstä ja taistelusta | 25.2.1987 |
| 6. | Väki ja valta | 25.3.1987 |
| 7. | Vieraita ja vihollisia | 29.4.1987 |
| 8. | Kohti luokatonta yhteiskuntaa | 20.5.1987 |
Sarjassa esitettyjä sketsejä > Arkipäivän sankareita

Arkipäivän sankareita on virvoketehtaan varastolle sijoitettu näytelmä, joka on koominen saippuadraama keskellä työpaikan arkea. Työntekijöiden ihmissuhteista paljastuu vaiettuja asioita ja tukahdutettuja tunteita, jotka laukeavat vihanpurkauksina ja väkivaltana.
Sketsi kuvattiin Helsingin Konalassa Hartwallin varastolla. Sketsissä trukkikuskia esittänyt Kari Heiskanen tunsi kuvausympäristön entuudestaan, kun oli teini-ikäisenä ollut kesätöissä Keravalla Sinebrychoffilla.
Sarjassa esitettyjä sketsejä > Ilon ja nautinnon kaupunki

Kaupungin arkkitehdit suunnittelevat uusia rakennuksia, jotka on sijoitettu hieman outoihin paikkoihin, esimerkiksi suuri kanala hautausmaalle tai vankila hiekkarannalle ilman ympäröivää muuria. Loppujen lopuksi yksi arkkitehdeista saa tarpeekseen repien suunnittelupiirrokset, ja rupeaa hakkaamaan kollegoja julkisella paikalla.
Sarjassa esitettyjä sketsejä > Juppe Puputti

Juppe Puputti on jänis, joka asuu Pupulaaksossa ystävänsä Nalle Lärppäkorvan kanssa. Eräänä päivänä Juppe saa kirjeen äidiltä, joka pyytää, että hän tulisi Yhdysvaltoihin häntä tapaamaan. Juppe matkustaa salaa laivassa Yhdysvaltoihin, ja hän samalla matkalla tapaa ”jänikseksi pukeutuneen” tarjoilijattaren. Yhdysvalloissa käydään oikeudenistunto, jossa Juppea syytetään salamatkustamisesta Yhdysvaltoihin, ja tarjoilijattaren raiskaamisesta. Laivan kapteenia, tarjoilijatarta sekä Juppea kuullaan jokaista kerrallaan tapauksesta. Tuomioksi Juppe teloitetaan sähkötuolissa.
Sarjassa esitettyjä sketsejä > Kuorolaulua

Natsisotilaat tulevat lavalle marssien ja laulavat lastenohjelmista tuttuja sävelmiä kuten Pikku Kakkosen Nukkumatti- ja Nalle Luppakorva -tunnuslaulun.
Sarjassa esitettyjä sketsejä > Kutsuntalääkärin vastaanotolla

Koijärvimäiseen kolttuun sonnustautunut henkilö saapuu kutsuntoihin ja kertoo halustaan päästä armeijaan tappamaan ja listimään ”paskamahoja”. Hän retostelee harjoitelleensa veritöitä pujottelusauvalla minkkitarhassa. Upseerin, papin ja lääkärin muodostama lautakunta joutuu tästä hämilleen, ja sen rivit alkavat rakoilla.
Sarjassa esitettyjä sketsejä > Me Katajat ja joulu

Me Katajat parodioi 1960-luvun televisiosarjaa Me Tammelat. Tarinassa perheessä tehdään valmisteluja, kun isoäiti on tulossa joulun viettoon. Yhtäkkiä tilanne ajautuu siihen, että perhe potkii isoäidin ulos asunnosta.
Pirkka-Pekka Peteliuksen esittämä mummo huutaa sketsin lopuksi ”Vittua taloon!”, mutta tämä kohta leikattiin pois, koska ohjaaja Arto af Hällström uskoi, että ei menisi läpi Mainostelevisiossa sekä että kukaan katsoja ei pahoittaisi mieltään joulun aikaan, jolloin sketsi ensimmäisellä esityskerralla esitettiin. Sensuroitu kohtaus on esitetty Näin syntyi Tabu -ohjelmassa.
Sarjassa esitettyjä sketsejä > Opettajanhuoneessa

Opettajanhuoneessa kaksi koulun lehtoria riitelee hysteerisen alatyylisesti. Solvaukset kantautuvat koko kouluun keskusradion kautta. Oppilaiden edessä he puhuvat lempeästi ja fiksusti.
Heiskanen kertoo, että hän halusi sketsillään pohtia ”julkisen kiiltokuvaminän, ja pinnanalaisen raadollisen minän eroa”.
Sarjassa esitettyjä sketsejä > Pieni tulitikkutyttö

Tarina kertoo orvoksi jääneestä pikkutytöstä, joka kävelee joulun aikaan yksin kadulla. Kaikki torjuvat hänet, ja illan tullen hän menee alkoholismiin kuolleen isänsä haudalle ja sytyttää tulitikulla kynttilän. Hän yrittää lämmitellä sillä, ja ajattelee menneitä jouluja sekä millaista muilla perheillä joulunvietto on, kun hän lopulta kuolee kylmään pakkaseen. Pikkutyttöä esitti kuusivuotias Siiri Nordin, joka myöhemmin on tullut tunnetuksi muun muassa Killer-yhtyeen laulajana. Kyseessä on H. C. Andersenin samannimisen sadun dramatisointi.
Sarjassa esitettyjä sketsejä > Pohojalainen kohtalotarina

Pohjalainen mies kertoo itsemurhayrityksistään, jotka kerta toisensa jälkeen ovat epäonnistuneet. Lopussa hän hirttää itsensä narulla ja pelkää, että joku pelastaisi hänet jälleen.
Sketsi esitettiin sarjan toisen osan alussa, jossa tarkoituksella kiroiltiin, koska sarjan tekijät olivat suivaantuneet Mainostelevision antamasta palautteesta koskien kiroilua sarjan ensimmäisessä jaksossa.
Sarjassa esitettyjä sketsejä > Päivä Gugge Sandströmin elämästä

Gugge Sandström on hyväsydäminen entinen narkkari, joka kotiutui Suomenlinnan luomukommuuniin ruohontuoksuisesta Christianiasta. Tarinassa seurataan Guggen elämää sekä vaihtoehtokommuunin väen värikästä arkea. Gugge muun muassa kasvattaa maakellarissa porkkanoita, ja hänellä on kaksi lemmikkikanaa.
Sarjassa esitettyjä sketsejä > Salaattikastike Endivia

Oppilaat ovat kotitaloustunnilla, ja eräs oppilaista valmistaa salaattikastikkeen, jonka hän nimeää ”Endiviaksi”. Samaan aikaan kukin oppilaista käy antamassa terveydenhoitajalle virtsanäytteen. Yksi oppilaista tuo vahingossa virtsanäytteen sijasta hoitajalle etikkapullon, ja hoitaja tulee huomauttaa siitä. Tässä vaiheessa opettaja huomaa, että salaattikastikkeeseen on lisätty vahingossa oppilaan virtsaa, jota oli lisätty kastikkeeseen ”virtsapullosta”.
Sarjassa esitettyjä sketsejä > Syyllinen sisään! eli Kyläkäräjät

Tuppukylän miehet ovat kokoontuneet tupakäräjille kylmänä sunnuntaiaamuna. Syytettynä on oman kylän punkkaripoika liiterinpoltosta. Rangaistukseksi kylän miehet antavat kunnon selkäsaunan istuntosalin ulkopuolella.
Kyseinen sketsi tehtiin improvisaatiolla, ja sitä pidetään varsinkin Pirkka-Pekka Peteliuksen yhtenä parhaista televisiosketseistä. Peteliuksen esittämä tuomarihahmo oli Vesa Vierikon kehittämä idea. Punkkaripoikaa esitti ryhmän äänimestari Tomi Tirranen, joka oli kuvaushetkellä värjännyt hiuksensa eri väreillä, joka sopi kyseisen sketsin hahmolle.
Sarjassa esitettyjä sketsejä > Tampereen murrekurssi

Kieliohjelmaparodia, jossa opetetaan tampereen murreilmaisuja.
Sarjassa esitettyjä sketsejä > Tutustumme eri ammatteihin

Sketsissä tutustutaan Nukkumatin työhön.
Sarjassa esitettyjä sketsejä > Töykeitä puhuva taksikuski

Unkarin mustalainen asiakas nousee taksiin ja pyytää kuljettajaa viemään hänet Arabianrantaan. Töykeitä puhuva taksinkuljettaja keskustelee asiakkaan kanssa ajon aikana, muun muassa kehuu töykeästi asiakasta, että ”Tunnutte olevan aika fiksu asiakas, kun älysitte aukaista sen ikkunan, kun kerta haisette pahalle”. Kuljettaja kammoaa erityisesti ulkomaalaisia ja eritoten romaneja. Kertoi myös saaneensa eräältä asiakkaalta vauhdikkuudestaan liikanimen ”Vitun Vittipaldi”.
Sarjassa esitettyjä sketsejä > Viisikko tekee löydön

Viisikon yksi jäsenistä on kadonnut, minkä takia toinen tytöistä huolestuu kovasti, ja pyytää että joku pojista lähtisi etsimään häntä. Pojat eivät pysty lähtemään, koska luulevat, että heillä on jokin ”outo tauti”. Toinen pojista on saanut yön aikana siemensyöksyn, ja toisella on erektio. Kadonnut jäsen saapuu myöhemmin teltalle, yöasun alaosa kuukautisveressä.
Sketsissä parodioidaan nuorten seksuaalivalistusta, ja siitä että kertoisivat seksuaaliasioista avoimesti vanhemmille.
Sarjassa esitettyjä sketsejä > Yövartijan tapaus

Illalla viimeiset työntekijät lähtevät kotiinsa, kun yövartija jää vartioimaan työpaikkaa. Vartija huomaa valvontakamerasta, että yksi ovi on jäänyt selälleen auki, ja lähtee sitä sulkemaan. Sulkee sen, kunnes kuulee oudon äänen. Hän huomaa että käytävän päässä on ovi auki, yhtäkkiä se sulkeutuu ja lähtee juoksemaan perään. Hän tulee huoneeseen ja yhtäkkiä se ovi, josta hän tulee, sulkeutuu ja valot sammuvat. Hän taas kuulee äänen, ja lähtee seuraamaan sitä, kun huomaa ohjaamohuoneen, jossa ovi on auki ja sieltä kuuluu outoa ”piippausta”. Vartija tulee huoneeseen, ja ovi sulkeutuu. Ohjaamon televisioruudusta kommandopipo päässä oleva ”rosvo”, kertoo että on odottanut häntä, ja kertoo että hänellä on kymmenen minuuttia aikaa tehdä eräs tehtävä, joka on pöydällä olevan punaisen painikkeen painallus. Vartija tulee paniikkiin ja rosvo kehottaa häntä painamaan painiketta, eikä vartija millään aio totella häntä. Hän soittaa puhelimella vaimollensa, mutta se ei onnistu koska puhelin on mykkä. Rosvo näyttää toisesta televisiomonitorista, että hän ja hänen kollegansa ovat ryöstäneet vaimon, ja vaimo pyytää että tekee niin kuin he käskevät. Vartija tulee surulliseksi ja pyytää että eivät satuttaisi vaimoa ja heidän vielä syntymättömää lastaan. ”Rosvo” edelleen kehottaa, että painaisi painiketta. Aika vähenee ja vartija tulee paniikkiin, kunnes ”rosvo” pyytää vartijaa ryhdistäytymään ja painamaan painiketta, jonka hän sitten lopulta tekee. Painiketta painattua ruutumonitorit menevät pimeäksi, ja vartija istahtaa tuolille. Hetken päästä ovi avautuu ja vartijan vaimo sekä ystävät toivottavat ”hyvää syntymäpäivää!”, ja kantavat hänet ulos.
Sketsiluettelo > Osa 1: Esihistoriasta eloonjäämisoppiin

| --- | --- |
 Suomen kansan synty (Atte Poro kertoo)  Ilon ja nautinnon kaupunki  Atte Poro kertoo  Päivä Gugge Sandströmin elämästä  Ilon ja nautinnon kaupunki  Ilon ja nautinnon kaupunki  Atte Poro kertoo  Päivä Gugge Sandströmin elämästä  Atte Poro kertoo :  Päivä Gugge Sandströmin elämästä  Ilon ja nautinnon kaupunki  Atte Poro kertoo  Suomussalmen saippuaoopperajuhlat  Atte Poro kertoo  Aita  Atte Poro kertoo  Päivä Gugge Sandströmin elämästä  Sisareni
Sketsiluettelo > Osa 2: Kaupungin yöstä urbanismin suohon

| --- | --- |
 Pohojolainen kohtalotarina  Arkipäivän sankareita  Taksikuski  Warzowa Connection  Taksikuski :  Anarkistipoliisit  Taksikuski  Yövartijan tapaus  Koira-blues
Sketsiluettelo > Osa 3: Yhteisön helmasta yksinäisyyden autiomaahan

| --- | --- |
 So What´s New?  Me Katajat ja joulu  Pyhän Luukkaan munkkikunnan veljesluostarissa  Kuumaa lunta :  Pyhän Luukkaan munkkikunnan veljesluostarissa  Yösuunnistajat  Pieni tulitikkutyttö  So What´s New?
Sketsiluettelo > Osa 4: Yksisarvisesta kaksimieliseen

| --- | --- |
 Kuorolaulua: Nukkumatti  Juppe Puputin Amerikan matka  Hämähäkkimies ja teräsmies  Kuorolaulua: Nalle Luppakorva  Viisikko tekee löydön  Eräsmies  Kuorolaulua: Kettu juoksi yli järven :  Tutustumme eri ammatteihin, Nukkumatti  Vaari muistelee  Tutustumme eri ammatteihin, Nukkumatti  Legenda kauniista Jormasta  Tutustumme eri ammatteihin, Nukkumatti  Koira-calypso
Sketsiluettelo > Osa 5: Työstä ja taistelusta

| --- | --- |
 Siirtotyöläinen  Solidaarisuus  Rumpalin rytmitaju  Salaattikastike Endivia  Työstä ja taistelusta  Vankilan vierailutunti  Vierihoitoa :  Tanssiva portsari  Kutsuntalääkärin vastaanotolla  Vallankumous alkaa iltapäivällä  Luottamus  Zulimanit Suomessa  Rasta-laulu
Sketsiluettelo > Osa 6: Väki ja valta

| --- | --- |
 Lapsenryöstö  Päivähoidon arkea  Opettajanhuoneessa tapahtuu  Syyllinen sisään!  Eino Komsin vaalivideo & haastattelu  Eräitä ehdotuksia työttömyysongelmien ratkaisemiseksi :  Raimo J. Hannula, riistoporvari  Arkipäivä darwinismia  Ininää Eirassa  Jeesus ja opetuslapset  Kremlins
Sketsiluettelo > Osa 7: Vieraita ja vihollisia

| --- | --- |
 Vapaus!  Kaikkia meitä tarvitaan!  Saarnaaja  Sukupuolisuhdeasunto  Tänä iltana Petri Nådendal!  Vaatteita rikkova yö :  Tampereen murrekurssi  Optikolla  Suomen sisällissota  Wellcome To Finland, Dear Dennis  Me Katajat ja kielikurssi  Vapaus!
Sketsiluettelo > Osa 8: Kohti luokatonta yhteiskuntaa

Risto ja Veijo
Herra Malkamäen unelma
Cry Me A River
Hömppäfestivaalit 1987
Tutustumme eri ammatteihin -sketsissä Kari Heiskasen esittämä toimittaja tutustuu Nukkumatin (Pirkka-Pekka Petelius) työhön.
Tuppukylän miehet kyläkäräjillä, jossa käsittelyssä kylän punkkaripojan  liiterinpoltto. Syytettynä olevaa punkkaripoikaa esitti Ryhmäteatterin äänittäjä Tomi Tirranen.
Aake Kallialan esittämä töykeä ja ulkomaalaisia kammoksuva taksikuski puhuu asiakkaallensa (Vesa Vierikko) solvauksia.
Viivi Pumpanen

| Viivi Pumpanen> Henkilötiedot |
| --- | --- |
Syntynyt: 20. heinäkuuta 1988 (ikä 36) Vantaa
Kansalaisuus:  suomalainen
Ammatti:  malli, juontaja, laulaja
Viivi Amalia Pumpanen (s. 20. heinäkuuta 1988 Vantaa[lähde? ]) on suomalainen malli, juontaja, laulaja ja näyttelijä. Hän oli vuoden 2010 Miss Suomi -kisojen ennakkosuosikki ja voittaja, ja on sen jälkeen esiintynyt useissa televisio-ohjelmissa.
Ura

Pumpanen on toiminut muun muassa mallina ja näyttelijänä teatterirooleissa (esimerkiksi Valkeakosken kaupunginteatterin musikaalissa James Dean – Ikuisesti sinun) sekä Unicefin hyväntahdonlähettiläänä Afrikassa.
Pumpanen sai levytyssopimuksen FinRecordsilta ja julkaisi ensisinglensä ”Elämännälkäinen” kesäkuussa 2018. Huhtikuussa 2019 julkaistiin toinen single ”Maailmanpyörä”.
Ura > Televisiossa

Pumpanen osallistui vuonna 2011 MTV3:n Tanssii tähtien kanssa -ohjelman kuudennelle tuotantokaudelle. Hän ja hänen parinsa, tanssinopettaja Matti Puro olivat kauden voittajapari. Pumpanen oli mukana myös Biisonimafia-sketsisarjassa. Syksyllä 2015 Pumpanen voitti MTV3-kanavalla esitetyn Voitolla yöhön -viihdeohjelman, jossa kilpailijat suorittivat erilaisia haasteita. Ohjelman Unicef-erikoisjaksossa Pumpanen toimi Mikko Leppilammen juontajaparina. Toukokuussa 2016 Pumpasen ilmoitettiin olevan Posse-viihdeohjelman uusi jäsen. Samana syksynä hänet nähtiin myös Rankat duunit -televisiosarjassa yhdessä Tuija Pehkosen kanssa.
Vuonna 2018 Pumpanen oli yksi Suomen X Factorin kolmesta juontajasta yhdessä Ile Uusivuoren ja Matti Rothin kanssa. Keväällä 2019 Pumpanen nähtiin juontajan roolissa MTV3-kanavalle paluun tehneessä Gladiaattorit-ohjelmassa. Keväällä 2020 hän osallistui Masked Singer Suomi -ohjelmaan. Vuonna 2022 Pumpasella oli sivurooli rikosdraamasarjassa Harjunpää. Hänen kerrottiin syyskuussa 2024 vierailevan usean jakson ajan Salatut elämät -saippuasarjassa.
Yksityiselämä

Iltalehti uutisoi huhtikuussa 2018 Pumpasen seurustelevan jääkiekkoilija Otso Rantakarin kanssa. He kihlautuivat tammikuussa 2020, avioituivat heinäkuussa 2021 ja erosivat vuonna 2023.
Soolojulkaisut

Elämännälkäinen (2018)
Maailmanpyörä (2019)
Sun kaltainen (2019)
Lahja (2020)
Ihmeidentekijä (2021)
Aiheesta muualla

Viivi Pumpanen Internet Movie Databasessa. (englanniksi)
Viivi Pumpanen Facebookissa
Barkhad Abdi

| Barkhad Abdi |
| --- | --- |
 Barkhad Abdi vuonna 2014.
Henkilötiedot
Syntynyt: 10. huhtikuuta 1985 (ikä 39) Mogadishu, Somalia
Ammatti:  näyttelijä, elokuvaohjaaja, tuottaja
Näyttelijä
Aktiivisena:  2011–
Merkittävät roolit:  Captain Phillips
Palkinnot
 Parhaan miessivuosan Bafta  2013 Captain Phillips 
Aiheesta muualla
IMDb 
Elonet
Barkhad Abdi (s. 10. huhtikuuta 1985 Mogadishu, Somalia) on somalialais-yhdysvaltalainen näyttelijä. Hän teki elokuvadebyyttinsä elokuvassa Captain Phillips, josta hänet palkittiin parhaan miessivuosan Baftalla. Hän sai roolistaan myös Oscar-, Golden Globe- ja SAG-ehdokkuudet.
Captain Phillipsissä Abdi näytteli Maersk Alabama -aluksen kaapannutta somalimerirosvo Abduwali Musea. Hänet palkattiin rooliin 65 000 dollarin palkalla.
Abdi on työskennellyt myös kännykkämyyjänä, taksikuskina ja tiskijukkana.
Aiheesta muualla

Barkhad Abdi Internet Movie Databasessa. (englanniksi)
Kuvia tai muita tiedostoja aiheesta Barkhad Abdi Wikimedia Commonsissa
Megan Ellison

| Megan Ellison> Henkilötiedot |
| --- | --- |
Syntynyt: 31. tammikuuta 1986 (ikä 38) Santa Claran piirikunta, Kalifornia, Yhdysvallat
Ammatti:  elokuvatuottaja
Ohjaaja
Aktiivisena:  2007–
Aiheesta muualla
IMDb 
Margaret Elizabeth ”Megan” Ellison (s. 31. tammikuuta 1986 Santa Claran piirikunta, Kalifornia, Yhdysvallat) on yhdysvaltalainen elokuvatuottaja. Hänet tunnetaan tuottamistaan elokuvista Mestari, Zero Dark Thirty, American Hustle, Her ja Foxcatcher.
Hänen isänsä on Oracle Corporationin pääjohtaja miljardööri Larry Ellison. Meganin veli David Ellison on myös elokuvatuottaja. Ellison opiskeli elokuva-alaa Etelä-Kalifornian yliopistossa vuoden ajan.
Vuonna 2014 hänestä tuli ensimmäinen naistuottaja, joka on saanut kaksi elokuvaansa ehdolle parhaan elokuvan Oscarin saajaksi samana vuonna. Ellisonin tuotantoyhtiön Annapurnan elokuvat saivat yhteensä 17 Oscar-ehdokkuutta vuonna 2014.
Aiheesta muualla

Megan Ellison Internet Movie Databasessa. (englanniksi)
Lupita Nyong’o

| Lupita Nyong’o |
| --- | --- |
 Lupita Nyong’o San Diegon Comic-Conissa 2017.
Henkilötiedot
Koko nimi:  Lupita Amondi Nyong’o
Syntynyt: 1. maaliskuuta 1983 (ikä 41) México, Meksiko
Ammatti:  näyttelijä
Näyttelijä
Aktiivisena:  2004–
Merkittävät roolit:   12 Years a Slave  Tähtien sota  Viidakko­kirja  Black Panther  Us 
Palkinnot
 Parhaan nais­sivu­osan Oscar   2013 12 Years a Slave 
Aiheesta muualla
IMDb 
Elonet
AllMovie
Svensk Filmdatabas
Lupita Amondi Nyong’o (s. 1. maaliskuuta 1983 México) on meksikolais-kenialainen näyttelijä. Hän teki ensi­esiintymisensä Yhdys­valloissa vuoden 2013 elo­kuvassa 12 Years a Slave, josta hänet palkittiin parhaan nais­sivu­osan Oscarilla ja SAG:llä. Hän sai roolistaan myös Golden Globe- ja Bafta-ehdokkuudet.
Ura

Vuonna 2014 Nyong’o näytteli toiminta­elo­kuvassa Non-Stop yhdessä Liam Neesonin ja Julianne Mooren kanssa. Hän esiintyi elo­kuvasta Star Wars: The Force Awakens alkaen liikkeenkaappaustekniikalla toteutetussa roolissa Maz Kanatana. Vuonna 2016 Nyong’o esiintyi ääni­roolissa elo­kuvassa Viidakko­kirja.
People nimesi Nyong’on vuoden 2014 kauneimmaksi naiseksi maailmassa.
Aiheesta muualla

Kuvia tai muita tiedostoja aiheesta Lupita Nyong’o Wikimedia Commonsissa
Lupita Nyong’o vuonna 2019